Jólaball leikskólans 2014
Jólaball leikskólans var í morgun og mættu börnin prúðbúin í leikskólann til þess að dansa í kringum jólatréð. Þegar liðið var á ballið mætti Gluggagæir á svæðið og dansaði með börnunum kringum tréð. Sum börnin urðu smeyk á meðan önnur vildu ólm leiða jólasveininn. Þegar búið var að dansa var sest niður og fór jólasveinninn að útdeila jólapökkum til allra barnanna. Allir fóru og sóttu sinn pakka, líka þau sem voru smá hrædd við kallinn en þau fengu hendi til að leiða og þá var þetta allt í lagi. Síðan kvaddi jólasveinninn og hélt heim á leið.
Á jólaballi
Jólasveinninn spjallar við krakkanna
Fá pakka frá jólasveininum
Piparkökukaffi 2014
Í gær var árlega piparkökukaffi leikskólabarna. Þar buðu leikskólabörnin foreldrum sínum og öðrum gestum upp á piparkökur sem þau höfðu sjálf bakað og skreytt. Vel var mætt í kaffið og fannst börnunum ekki leiðinlegt að setjast niður og borða piparkökur með gestunum sínum eins og sjá má á þessum myndum.
Með afa í piparkökukaffinu
Með pabba og stóra bróður í piparkökukaffinu
Með pabba í piparkökukaffi
Bókasafnsferð Kríudeildar í desember
Börnin á Kríudeild fóru á bókasafnið nú í byrjun desember. Þar voru bækur skoðaðar en líka kubbað og leikið sér.
Gluggað í bók
Kubbað smávegis
Lesið saman
Jólaföndur Djúpavogsskóla
Foreldrafélag Djúpavogsskóla býður alla íbúa Djúpavogs velkomna á jólaföndur sunnudaginn 7.desember frá kl 11:00-14:00 í grunnskólanum. Föndrið verður með breyttu sniði í ár þar sem fylgt verður eftir Grænfána-stefnu skólans og því opinn efniviður í boði ásamt efnivið í jólakortagerð - látum hugmyndaflugið ráða för þetta árið :)
Allur efniviður er ókeypis en við hvetjum ykkur til að hafa með að heiman skæri, lím og annað sem þessu viðkemur. Leikhorn fyrir litlu krílin, jólatónlist, jólaskapið og föndur við allra hæfi!
Að venju munu nemendur í 6.-7.bekk vera með veitingasölu til styrktar skólaferðalags og vonum við að bæði föndrarar og þumalputtar mæti og styrki krakkana með kaupum á veitingum. Veitingasalan verður frá 12:00 - 14:00.
Snjór í desember
Alltaf finnst krökkunum í leikskólanum gaman þegar snjórinn kemur en það gefur tilbreytingu í leiknum í útiveru.